CELEX: 62008CA0069
Language: et
Date: 2009-07-16 00:00:00
Title: Kohtuasi C-69/08: Euroopa Kohtu (teine koda) 16. juuli 2009 . aasta otsus (Tribunale di Napoli — Sezione Lavoro (Itaalia) eelotsusetaotlus) — Raffaello Visciano versus Istituto nazionale della previdenza sociale (INPS) (Sotsiaalpoliitika — Töötajate kaitse — Tööandja maksejõuetus — Direktiiv 80/987/EMÜ — Kohustus maksta välja kõik rahuldamata nõuded eelnevalt seatud ülemmäära ulatuses — Nende töötaja nõuete olemus, mis tal on garantiiasutuse vastu — Aegumistähtaeg)

12.9.2009   
            
            
               ET
            
            
               Euroopa Liidu Teataja
            
            
               C 220/9
            
         Euroopa Kohtu (teine koda) 16. juuli 2009. aasta otsus (Tribunale di Napoli — Sezione Lavoro (Itaalia) eelotsusetaotlus) — Raffaello Visciano versus Istituto nazionale della previdenza sociale (INPS)
   (Kohtuasi C-69/08) (1)
   
   (Sotsiaalpoliitika - Töötajate kaitse - Tööandja maksejõuetus - Direktiiv 80/987/EMÜ - Kohustus maksta välja kõik rahuldamata nõuded eelnevalt seatud ülemmäära ulatuses - Nende töötaja nõuete olemus, mis tal on garantiiasutuse vastu - Aegumistähtaeg)
   2009/C 220/13
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Napoli — Sezione Lavoro
   
      Põhikohtuasja pooled
   
   
      Hageja: Raffaello Visciano
   
      Kostja: Istituto nazionale della previdenza sociale (INPS)
   
      Kohtuasja ese
   
   Eelotsusetaotlus — Tribunale di Napoli, Sezione Lavoro — Nõukogu 20. oktoobri 1980. aasta direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta (EÜT L 283, lk 23; ELT eriväljaanne 05/01, lk 217) artiklite 3 ja 4 tõlgendamine — Töölepingule vastava viimase kolme kuu palga tagamine eelnevalt kindlaksmääratud ülemmäära ulatuses –Tööandjalt saadud palga ettemaksete mahaarvamine maksmisele kuuluvast hüvitisest — Siseriiklikud õigusnormid, mille kohaselt sama hüvitise õiguslik määratlus võib olla erinev sõltuvalt sellest, kes peab hüvitist maksma, ning millega on ette nähtud erinev aegumistähtaeg kohtusse pöördumiseks
   
      Resolutsioon
   
   
               1.
            
            
               Nõukogu 20. oktoobri 1980. aasta direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta artiklitega 3 ja 4 ei ole vastuolus siseriiklikud õigusnormid, mille alusel on võimalik kvalifitseerida töötajate rahuldamata nõuded „sotsiaalkindlustushüvitisena”, kui need maksab välja garantiiasutus.
            
         
               2.
            
            
               Direktiiviga 80/987 ei ole vastuolus siseriiklikud õigusnormid, mis kasutavad palgatöötaja algset töötasunõuet pelgalt võrdluse alusena, mida arvestades määratakse kindlaks hüvitis, mille väljamaksmise tagab garantiiasutus.
            
         
               3.
            
            
               Direktiiviga 80/987 ei ole vastuolus see, kui taotlusele, mille palgatöötaja on esitanud garantiiasutuselt rahuldamata töötasunõuetele vastava hüvitise saamiseks, kohaldatakse üheaastast aegumistähtaega (võrdväärsuse põhimõte). Siseriiklikul kohtul tuleb siiski kontrollida, kas selle vastav regulatsioon ei muuda ühenduse õiguskorras tunnustatud õiguste kasutamist tegelikkuses võimatuks või ülemäära raskeks (tõhususe põhimõte).
            
         
      (1)  ELT C 107, 26.4.2008.